CELEX: 32010R1153
Language: sk
Date: 2010-12-08
Title: Nariadenie Komisie (EÚ) č. 1153/2010 z  8. decembra 2010 , ktorým sa mení a dopĺňa nariadenie (EÚ) č. 175/2010 predĺžením obdobia uplatňovania opatrení na kontrolu zvýšenej mortality ustríc druhu ( Crassostrea gigas )  Text s významom pre EHP

9.12.2010   
            
            
               SK
            
            
               Úradný vestník Európskej únie
            
            
               L 324/39
            
         NARIADENIE KOMISIE (EÚ) č. 1153/2010
   z 8. decembra 2010,
   ktorým sa mení a dopĺňa nariadenie (EÚ) č. 175/2010 predĺžením obdobia uplatňovania opatrení na kontrolu zvýšenej mortality ustríc druhu (Crassostrea gigas)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (1), a najmä na jej článok 41 ods. 3 a 61 ods. 3,
   keďže:
   
               (1)
            
            
               Bolo prijaté nariadenie Komisie (EÚ) č. 175/2010 z 2. marca 2010, ktorým sa vykonáva smernica Rady 2006/88/ES, pokiaľ ide o opatrenia na kontrolu zvýšenej mortality ustríc druhu Crassostrea gigas v súvislosti so zistením herpetického vírusu ustríc (Ostreid herpesvirus) 1 μvar (OsHV-1 μvar) (2), s cieľom potlačiť šírenie nákazy potenciálne spôsobené vírusovou infekciou ustríc druhu Crassostrea gigas vo Francúzsku, v Írsku a na Normanských ostrovoch.
            
         
               (2)
            
            
               Keďže nebolo jasné či zvýšenú mortalitu ustríc druhu Crassostrea gigas skutočne spôsobuje tento vírus, tieto opatrenia boli prijaté len dočasne do 31. decembra 2010.
            
         
               (3)
            
            
               Ku zvýšenej mortalite ustríc druhu Crassostrea gigas v súvislosti so zistením OsHV-1 μvar dochádzalo aj naďalej v roku 2010.
            
         
               (4)
            
            
               Správy členských štátov o ich skúsenostiach s programami včasného zisťovania vírusu OsHV-1 μvar, ako aj stanovisko Európskeho úradu pre bezpečnosť potravín o príčinách budú k dispozícii až na jeseň 2010 a budú musieť byť vyhodnotené predtým, ako sa môže pristúpiť k opätovnému hodnoteniu opatrení prijatých podľa nariadenia (EÚ) č. 175/2010.
            
         
               (5)
            
            
               Následne by sa malo obdobie uplatňovania nariadenia (EÚ) č. 175/2010 predĺžiť do 30. apríla 2011. Toto nariadenie by sa malo preto zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V druhom odseku článku 8 nariadenia (ES) č. 175/2010 sa dátum „31. decembra 2010“ nahrádza dátumom „30. apríla 2011“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 328, 24.11. 2006, s. 14.
   
      (2)  Ú. v. EÚ L 52, 3.3. 2010, s. 1.